אלמו (רחוב סומסום)

אלמו (באנגלית: Elmo) היא דמות מפלצת אדומה קטנה וחביבה מהמהדורה האמריקנית של תוכנית הטלוויזיה לילדים ארוכת השנים "רחוב סומסום". אלמו נוהג תמיד לדבר בגוף שלישי. הדמות מארחת פינה קבועה משלה בתוכנית באורך חמש דקות בשם "עולמו של אלמו" אשר מיועדת יותר לפעוטות.

במקור דיבב את הדמות קווין קלאש בין השנים 1984 עד 2013. בעקבות התפטרותו של קלאש בסוף 2012 הדמות מדובבת מאז ואילך על ידי ריאן דילון.

מוצרים רבים נמכרים עם דמותו של אלמו, כאשר אחד מהצעצועים הפופולריים ביותר עם דמותו הוא הצעצוע "Tickle me Elmo" (דגדג אותי אלמו) אשר מסוגל לנוע, לרקוד, לצחוק ולדבר. הצעצוע פופולרי במיוחד בארצות הברית - במיוחד במהלך שנות ה-90 בה הוא יצא לראשונה לשווקים.

בישראל איריס זינגר דובבה את הדמות בגרסה העברית משנת 1998, ובערוץ הופ דובבו את הדמות ירון חי מנשה, שמחה ברבירו, צביקה פורמן, אריאל דורון, ואפרת גונן. בהופעות של אלמו בישראל מפעיל ומדבב אותו אריאל דורון.

קישורים חיצוניים

הערות שוליים

דמויות מרחוב סומסום